CELEX: C2006/178/38
Language: lv
Date: 2006-07-29 00:00:00
Title: Lieta C-239/06: Prasība, kas celta  2006. gada 29. maijā  — Eiropas Kopienu Komisija pret Itālijas Republiku

29.7.2006   
            
            
               LV
            
            
               Eiropas Savienības Oficiālais Vēstnesis
            
            
               C 178/24
            
         Prasība, kas celta 2006. gada 29. maijā — Eiropas Kopienu Komisija pret Itālijas Republiku
   (Lieta C-239/06)
   (2006/C 178/38)
   Tiesvedības valoda — itāļu
   Lietas dalībnieki
   
      Prasītāja: Eiropas Kopienu Komisija (pārstāvji — G. Wilms, C. Cattabriga, L. Visaggio, pārstāvji)
   
      Atbildētāja: Itālijas Republika
   Prasītājas prasījumi:
   
               —
            
            
               atzīt, ka Itālijas Republika, atsakoties noteikt un nodot Komisijas rīcībā pašu resursus, ko tā muitas maksājumu paplašināšanas dēļ bija nepareizi pārskaitījusi par vienīgi militārai lietošanai paredzētā ekipējuma un materiālu importu, un atteikdamās maksāt attiecīgos nokavējuma procentus, ko tai jāmaksā par minēto resursu nodošanas nokavējumu, nav izpildījusi pienākumus, ko tai uzliek Regulas (EEK, Euratom) Nr. 1552/89 2., 9.,10. un 11. pants, kā arī atbilstošus Regulas (EK, Euratom) Nr. 1150/2000 noteikumus;
            
         
               —
            
            
               piespriest Itālijas Republikai atlīdzināt tiesāšanās izdevumus.
            
         Pamati un galvenie argumenti
   Komisija uzskata, ka Itālija, vienpusēji atbrīvojot no muitas nodokļa militāro materiālu importu laika posmā pirms Padomes Regulas (EK) Nr. 150/2003 (1) piemērošanas, rīkojusies pretēji EK līguma 26. pantam un Kopienas muitas tiesību aktiem, kā rezultātā radās muitas iemaksu, Kopienas pašu resursu, samazinājums. Neskatoties uz vairākkārtējiem prasītājas lūgumiem, Itālijas valdība atteicās noteikt un nodot Kopienas rīcībā summas, kas atbilst pašu resursiem, un šādā veidā izvairījās uz laika posmu no 1998. gada 1. janvāra līdz 2002. gada 31. decembrim, kā arī atteicās maksāt minēto summu nokavējuma procentus, kā to paredz šajā jomā spēkā esošie noteikumi.
   
      (1)  OV L 25, 1 lpp.